Kratersjøen Crater Lake i Oregon i USA.
En **kratersjø** er en innsjø som har blitt dannet inni et vulkansk krater, kaldera eller maar. Fordypningen fylles med nedbør og danner en stadig dypere innsjø fram til en likevekt har blitt oppnådd mellom vann som tilføres og vann som forsvinner på grunn av fordampning, drenering og i noen tilfeller også utstrømming over kraterkantens laveste punkt. Kratersjøer som dekker aktive vulkanske skorsteiner er ofte kjent som *vulkanske innsjøer*, og vannet i disse er vanligvis surt, mettet med vulkanske gasser, uklare og med en sterk grønnlig farge. Innsjøer som ligger i sovende eller utdødde vulkaner består vanligvis av ferskvann. Sikten er ofte ekstremt god på grunn av mangelen på innstrømmende elver og sedimenter.

En velkjent kratersjø er Crater Lake i Oregon i USA. Den befinner seg i kalderaen til Mount Mazama, og navnet er derav litt misvisende. Det er den dypeste innsjøen i USA med en dybde på 594 m. Crater Lake får tilførsel av vann utelukkende fra regn og snø, og har ingen inn- eller utstrømming på overflaten og har derfor det klareste vannet av alle innsjøer i verden.

Katmai Lake i Alaska i USA sett fra luften i 1980.
Den høyeste vulkanen i verden Ojos del Salado (6 891 moh) har en permanent kratersjø som er rundt 100 m i diameter og ligger i en høyde av 6 390 m på den østre siden av vulkanen. Dette er trolig den høyestliggende innsjøen i verden.

På grunn av det ustabile miljøet eksisterer kratersjøer ofte bare periodisk. Kalderasjøer kan i motsetning være store og bestå i lang tid. For eksempel ble Lake Toba dannet av et vulkanutbrudd for rundt 70 000 år siden, og har et areal på over 1 000 km²

Selv om mange kratersjøer er svært naturskjønne kan de også være dødelige. Gass som ble frigitt fra Lake Nyos tok i 1986 livet av 1 800 mennesker ved kvelning, og andre kratersjøer slik som Mount Ruapehu sin har ofte har medvirket til ødeleggende laharer.

Innsjøer kan også dannes i nedslagskratere, men disse blir vanligvis ikke omtalt som kratersjøer unntatt i noen få frittstående tilfeller. Eksempler på slike innsjøer er blant annet Lake Bosumtwi i Ghana, Manicouagansjøen i Canada og Siljan i Sverige.

Kratersjøer av betydning
------------------------

| Navn | Land |
| --- | --- |
| Lake of Albano | Italias flagg Italia |
| Blue Lake | Australias flagg Australia |
| Lake Bolsena | Italias flagg Italia |
| Lake Bracciano | Italias flagg Italia |
| Crater Lake | USAs flagg USA (Oregon) |
| Cuicocha | Ecuadors flagg Ecuador |
| Chonji | Nord-Koreas flagg Nord-Korea / Folkerepublikken Kinas flagg Kina |
| Volcán Irazú | Costa Ricas flagg Costa Rica |
| Kapoho Crater | USAs flagg USA (Hawaii) |
| Mount Katmai | USAs flagg USA (Alaska) |
| Kelut | Indonesias flagg Indonesia |
| Kerið | Islands flagg Island |
| Kurile Lake | Russlands flagg Russland (Kamtsjatkahalvøya) |
| Medicine Lake Volcano | USAs flagg USA (California) |
| Lake Mashu | Japans flagg Japan |
| Lake Nemi | Italias flagg Italia |
| Nemrut | Tyrkias flagg Tyrkia |
| Newberry Volcano | USAs flagg USA (Oregon) |
| Lake Nyos | Kameruns flagg Kamerun |
| Mount Pinatubo | Filippinenes flagg Filippinene |
| Mount Ruapehu | New Zealands flagg New Zealand |
| Soufrière | Saint Vincent og Grenadinenes flagg St. Vincent |
| Taal Lake | Filippinenes flagg Filippinene |
| Lake Taupo | New Zealands flagg New Zealand |
| Lake Tazawa | Japans flagg Japan |
| Lake Toba | Indonesias flagg Indonesia |
| Lake Towada | Japans flagg Japan |
| Lake Vico | Italias flagg Italia |
| Lake Wenchi | Etiopias flagg Etiopia |

Referanser
----------

1. ↑  
«Andes – Ojos del Salado 6893m» **(engelsk)**. Andes Website. Arkivert fra originalen 27. april 2007. Besøkt 16. august 2007.

Eksterne lenker
---------------

* USGS Hawaiian Volcano Observatory – Artikkel om kratersjøer (en)
* USGS Cascades Volcano Observatory – Innsjøer av vulkansk opprinnelse (en)
* Vitenskapen rundt vulkanske innsjøer Arkivert 14. juli 2007 hos Wayback Machine. (en)

|  |  |
| --- | --- |
| Oppslagsverk/autoritetsdata | Encyclopædia Britannica
 |